ΝΑΜ-ΣΟΥΝ, ΕΝΑ ΔΥΝΑΤΟ ΚΟΡΙΤΣΙ
Η ιστορία της δύναμής μου
ξεκινά το 1593, κατά το 26ο έτος βασιλείας του Σοντζό.
Στη μάχη του Χένγκτζου,
κάποια σκότωσε πολύ περισσότερους εχθρούς
απ' όσες πέτρες της δόθηκαν.
Ήταν η πρόγονός μου, η Παρκ Γκε-μπουν.
Όταν έμαθε τα θαυμαστά κατορθώματά της,
ο στρατηγός Γκουόν Γιουλ την κάλεσε στο παλάτι.
Όμως, εκείνη κατέκρινε γενναία την ανικανότητα του βασιλιά Σοντζό
κι απέρριψε την πρόσκληση.
Υπάρχει ένα φοβερό μυστικό πίσω απ' τη δύναμη της οικογένειάς μου.
Το γεγονός πως περνάει από μητέρα σε κόρη.
Αυτό το γονίδιο στο χρωμόσωμα X
φτάνει στην ακμή της δράσης του στην ηλικία των 22.
Καθώς στα 22 αλλάζει η ενέργεια στο σώμα μας,
είναι επιτακτικό να βρούμε σύντροφο.
Είναι κάτι σαν παράδοση.
Και φέτος έγινα 22.
ΕΠΕΙΣΟΔΙΟ 6 ΤΟ ΜΥΣΤΗΡΙΩΔΕΣ X
Το μήνυμα που σου είπε για τα ναρκωτικά στην Ντουγκό το έστειλα εγώ.
Εσύ ψάξε την Ντουγκό.
Κι εγώ
θα ψάξω τον Ρίου Σι-ο.
Είναι έγκυρη η πληροφορία;
Φυσικά.
Υπάρχουν όρια στους πόρους της αστυνομίας.
Η πηγή μου ανήκει σε ένα δίκτυο
που εξαπλώνεται βαθιά
κι έχει επαφές με τον υπόκοσμο.
Αν δεν με πιστέψεις, θα το μετανιώσεις.
Σας πίστεψα απ' την πρώτη στιγμή.
Δεν ήταν εντελώς αβάσιμο.
Όμως, δεν μπορώ πια να εργαστώ στην Ντουγκό.
Διέκοψαν κι επίσημα τη μυστική αποστολή μου.
Υπάρχει η Ναμ-σουν.
Βασίσου πάνω της.
Κάτι θ' ανακαλύψει.
Δεν γίνεται.
Είναι αδέξια κι απερίσκεπτη.
Νομίζει πως είναι ανίκητη.
Για να πω την αλήθεια,
η δύναμη δεν σε προστατεύει από μαχαίρια και όπλα.
Σου αρέσει η Ναμ-σουν μου;
-Τι; -Ανησυχείς για εκείνη.
Όχι, δεν…
Επειδή ανησυχώ, δεν σημαίνει πως μου αρέσει.
Πιστεύετε δηλαδή πως μου αρέσει όλος ο πληθυσμός της χώρας;
Η κόρη μου έγινε 22.
Πρέπει να βιαστεί.
Έχω αγχωθεί γιατί δεν μένει πολύς καιρός.
Πρέπει να ολοκληρώσει.
-Τι πράγμα; -Άσ' το.
Γι' αυτό ήρθα από εδώ
και δεν πήρα τηλέφωνο.
Ήθελα να σε δω από κοντά.
Τα όργανά σου είναι όλα εντάξει, σωστά;
Φεύγω τώρα.
Πήγαινε μέσα.
Μια στιγμή.
Θέλω να επιστρέψω τα χρήματα που μου δώσατε.
Το ήθελα εδώ και καιρό, αλλά δεν ήξερα πώς να το κάνω.
Είναι ακόμα στο συρτάρι μου.
Σε έφεραν σε δύσκολη θέση;
Μα φυσικά.
Θα σας τα επιστρέψω οπωσδήποτε.
Ας κάνουμε το εξής.
Χρησιμοποίησέ τα για τα έξοδα της αποστολής.
Τα κονδύλια της αστυνομίας δεν θα φτάσουν
για τη διεξαγωγή της έρευνας.
Δεν νομίζω να λάβεις γενναιόδωρη στήριξη.
Ξόδεψε τα χρήματα
για την έρευνά σου.
Δηλαδή είναι δωρεά στην έρευνα κατά των ναρκωτικών;
Ναι.
Εντάξει.
Τότε, θα τα αξιοποιήσω γι' αυτόν τον σκοπό.
Αλήθεια,
με τι ασχολείται ο πατέρας σου;
Περίμενα πως θα συναντιόμασταν κάποια στιγμή.
Η μαμά κι εγώ
σε καταλαβαίνουμε.
Θα σε συγχωρήσουμε μία φορά.
Αλλά όχι και δεύτερη.
Αν με ξανατραβήξεις, θα καταγγείλω πως τεμπελιάζεις.
-Φύγε. -Δεν έχει απίστευτη δύναμη;
Μας ένωσε η μοίρα.
Ο Θεός
είναι με το μέρος μου.
Πώς τη λένε;
Τσέκαρα τη λίστα με το προσωρινό προσωπικό.
Ονομάζεται Τσετσέγκ. Είναι απ' τη Μογγολία.
Είκοσι δύο ετών.
Μιλάει κορεατικά;
Ναι, αλλά χωρίς βαθμούς ευγενείας.
Μιλάει χύμα ακόμα και στους ανωτέρους της.
Αυτό αυξάνει τη γοητεία της.
Φώναξε τον μάνατζερ Χο.
Αμέσως.
Μάλιστα.
Απουσιάζει;
Τώρα έπιασε δουλειά εδώ.
Η νεολαία σήμερα είναι απαράδεκτη.
Είναι ευαισθητούλης.
Για δοκίμασε να κάνεις 280 διανομές τη μέρα.
Θα διαλυθείς.
Δεν είναι γνήσιο αρσενικό.
Μην ακούω βλακείες για άντρες και γυναίκες.
Υπάρχουν και αδύναμοι άντρες
και δυνατές γυναίκες.
Άκου,
για τηλεόραση με πέρασες;
Γιατί με κοιτάς όλη την ώρα;
Σίγουρα σε γέννησε κανονικά η μαμά σου;
Μήπως βγήκες πρόωρα;
Στάσου.
Πώς νιώθεις;
Δεν είχε πολλά νοσοκομεία στη Μογγολία
κι έβαλα στη θέση τους πολλούς σπονδύλους.
Θα βρω κάποιον ν' αναπληρώσει για τον φίλο μου.
-Φύγε. -Μάλιστα.
Εκατό ωμά αυγά.
Ακόμα να συνηθίσω τη δύναμή της.
Εμπρός.
Στο γραφείο του CEO;
Καθίστε.
Ναι, μάλιστα.
Εννοείτε να την κατασκοπεύω;
Όχι δα, υπερβολές.
Να σας εξηγήσω.
Αν έχουμε στην Ντουγκό μια τόσο ικανή γυναίκα,
είναι καθήκον του CEO
να αναγνωρίσει την αξία της και να τη βοηθήσει
να γίνει απαραίτητη στην εταιρεία.
Ναι, φυσικά.
Έχετε δίκιο.
Το όραμά μου να γίνει η Ντουγκό γνωστή ως μια εταιρεία
χωρίς κάθετους διαχωρισμούς,
που δίνει προαγωγή σε διανομέα μερικής απασχόλησης,
είναι άκρως απόρρητο.
Μάλιστα.
Και βέβαια θα πάρετε κι εσείς προαγωγή.
Θέλω να παρατηρείτε την κάθε της κίνηση
και να μου δίνετε αναφορά.
Μάλιστα.
Αλήθεια, πώς ακριβώς θέλετε να την παρατηρώ;
Με βίντεο.
Είναι αποτελεσματικό.
Μάλιστα.
Μείνετε ήσυχος.
Ναι.
Με συγχωρείς.
-Εμπρός. -Εγώ είμαι.
-Ναμ-σουν; -Η Ναμ-σουν είναι;
Είσαι καλά;
Αν δεν έχεις δουλειά σήμερα, θα με βοηθήσεις;
Για σένα πηδάω και σε βόθρο.
Τι;
Ας πούμε.
Τότε, πού να έρθω και τι ώρα;
Τι είπε η Ναμ-σουν;
Δουλεύει προσωρινά ως διανομέας στην Ντουγκό.
Θέλει να αναπληρώσω για τον παρτενέρ της που λείπει.
Δουλεύει ως διανομέας;
Τι στο καλό;
Η Ντουγκό θα ανήκει κι αυτή σ' εκείνη την πλούσια.
Οι πλούσιοι βάζουν τα παιδιά τους να ξεκινήσουν από χαμηλά.
Ναι, αλλά όχι ως διανομείς.
Τέλος πάντων, πάμε μαζί.
Μου έλειψε η Ναμ-σουν.
Εντάξει.
Ίσια πλάτη κι ας φάμε γρήγορα.
-Τι έγινε; -Αμάν!
Βγάλτε τον!
Ωραία.
Είσαι καλά;
Ναι.
Αν Ουν-τζι.
Πρώτη φορά δουλεύεις σε εξυπηρέτηση πελατών, έτσι;
Άκουσα πως είχες έναν ενοχλημένο πελάτη
κι απείλησες να του κόψεις τη φλέβα.
Ήμουν λάθος εγώ που απείλησα να κόψω τη φλέβα του
κι αυτός που με χούφτωσε δεν ήταν;
CEO είσαι;
Στους γονείς σου ανήκει η εταιρεία;
Μάθε τη θέση σου.
Αν η μαμά σου είχε ακίνητα,
εδώ θα δούλευες τώρα;
Πρέπει να 'χεις λεφτά, αν θες να βρεις το δίκιο σου.
Έλεος.
Αν ξανακάνεις κάτι τέτοιο,
να ξέρεις πως ξόφλησες.
Κακομαθημένη.
Ξέρετε τι μέρα είναι σήμερα.
Τους ζήτησα να προσθέσουν ακόμα 100 κιλά,
αλλά δεν το έχουν κάνει.
Έλεος, δεν μπορείς να τα πας καλύτερα;
Μαμά, είμαι πτώμα.
Σε λίγο θα εκραγούν τα μπούτια μου.
Αλήθεια;
Εντάξει, σταμάτα.
Μην πολυκουράζεσαι.
Ναι.
Τι θα σε κάνω;
Πιο γρήγορα!
Το 'χεις.
Ορίστε, γυμνάσου εδώ καθιστός.
Γκουμ-τζου.
Έχεις καταλάβει πως ο Ναμ-ιν δεν σου μιλάει γιατί είναι θυμωμένος;
Όχι.
Είναι θυμωμένος μαζί μου;
Γιατί;
Σοβαρά τώρα;
Πέντε χρόνια;
Μα σ' έχω δει να της μιλάς. Τι είναι αυτά που λες;
Της απαντάω αν με ρωτήσει κάτι,
αλλά δεν της μιλάω πρώτος.
Γιατί; Για ποιον λόγο;
Σε είδα πριν λίγο.
Πάνω σ' ένα φορτηγό παρέα με τα φιλαράκια σου.
Δεν πρόκειται να τη συγχωρήσω.
Ποτέ.
Παλιόπαιδο.
Κι αν δεν με συγχωρήσεις;
Μεγάλη μου σκασίλα.
Γιατί δεν αδυνατίζεις πρώτα;
Τι μυγιάγγιχτος που είσαι! Ίδιος ο μπαμπάς σου.
Πόνεσες;
Θα πόνεσες.
Και μια αστεία πόζα.
Ένα, δύο.
Ωραία, μπράβο.
Ένα, δύο.
Πολύ ωραία.
Κούνα χέρια, Τζε-μιν.
Μπράβο.
Πάμε. Ένα, δύο.
Λοιπόν, για πάμε πάλι.
Δείτε τον φακό.
Μπαμπά,
γιατί δεν τα ξαναβρίσκεις με τη μαμά;
-Τι; -Στενοχωριέμαι που ζεις μόνος.
Γιατί; Εγώ δεν στενοχωριέμαι καθόλου.
Αλήθεια.
Τώρα που γύρισε η Ναμ-σουν, μπορείτε να ξαναείστε μαζί.
Δεν σκαμπάζεις γρι απ' τον κόσμο των ενηλίκων.
Των παντρεμένων.
Των χωρισμένων.
Λάθος!
Τον κόσμο της Χουάνγκ Γκουμ-τζου.
Ούτε και θέλω να μάθω.
Τώρα θέλω να δω τη Ναμ-σουν.
Δεν είχαμε την ευκαιρία να φάμε μαζί οι δυο μας.
Κάλεσέ τη για φαγητό. Μπαμπάς της είσαι.
Ναι, αλλά εγώ την έχασα.
Νιώθω άσχημα.
Γιατί; Εσύ έφταιγες;
Η μαμά σε κατηγορούσε ανέκαθεν που την έχασες,
αλλά εγώ δεν συμφωνώ.
Η μαμά είναι τύραννος!
Για όλα τ' άλλα δεν ξέρω, αλλά στο θέμα της Ναμ-σουν
φταίω 100% εγώ.
Αφού τη μελετάμε, ας την πάρω ένα τηλέφωνο.
Έχω στιλάκι Γκάνγκναμ
-Έχω στιλάκι Γκάνγκναμ -Έχω στιλάκι Γκάνγκναμ
Έλα, μπαμπά.
Στη δουλειά, διανομέας.
Είναι μεγάλη ιστορία, θα σου πω από κοντά.
Αλήθεια; Εντάξει.
Τότε θα έρθω να σε δω αύριο μόλις σχολάσω.
Ο μπαμπάς μου ήταν.
Πού είχαμε μείνει;
-Ναι, εσύ! -Ναι, εσύ!
Η Ναμ-σουν δουλεύει ως διανομέας;
Η μαμά σου την έβαλε;
Η τύραννος κάνει πάντα το δικό της.
Μόνο τα λεφτά τη νοιάζουν.
Καθόλου δεν ταιριάζουμε.
Σε άφησε ν' ανοίξεις καφέ αντί να σπουδάσεις.
Εγώ θα ήθελα να είχες πάρει κάποιο πτυχίο.
Ποιο το νόημα;
Όλοι στο πανεπιστήμιο θα με κορόιδευαν.
Μισώ αυτά τ' αστεία.
Μόνο στο φαγητό βρίσκω χαρά.
Θα μπορούσες
να χάσεις λίγα κιλάκια.
Τόσο δύσκολο είναι;
Πανδύσκολο.
Είχα αδυνατίσει, αλλά ξαναπάχυνα.
Φταίει το φαινόμενο γιο-γιο.
Δοκίμασα όλα τα χάπια διαίτης.
Τα λεφτά της μαμάς σου πετυχαίνουν τα πάντα,
αλλά αυτό όχι.
Δηλαδή θα περάσει καιρός πριν βρείτε στοιχεία
κι ανακαλύψετε τη διεύθυνση IP;
Δεν πιάνεται εύκολα κάποιος που έκανε deepfake.
Έχουν τα πιο προηγμένα εργαλεία για τηλεφωνικές απάτες.
Ίσως χρειαστούν έξι μήνες για να τους βρούμε.
Έτσι κάνει τη δουλειά της η αστυνομία;
Ηρέμησε, κυρία Γκιλ.
Σε έξι μήνες, θα έχουν κάνει τουλάχιστον άλλες 30 απάτες.
Απίστευτο.
Άκου, ντετέκτιβ. Θα τους πιάσω μόνη μου.
Θα τους βρω και θα σ' τους φέρω ετοιμοπαράδοτους.
Εσύ βάλ' τους φυλακή.
Αλλά τα κόκαλά τους μου ανήκουν.
Σ' ευχαριστώ πάρα πολύ
που τους έβαλες τις φωνές για χάρη μου.
Θα ήθελα να σε βγάλω για φαγητό για να σ' ευχαριστήσω.
Πάμε βόλτα με το αμάξι;
Πότε θα γυρίσεις;
Γιαγιά, μου είπες να φάω με την ησυχία μου.
Άκου,
οι καταστάσεις αλλάζουν.
Πρέπει να γυρίσεις αμέσως.
Έλα γρήγορα.
Πεινάω.
Καλημέρα.
Καλημερούδια.
Η Γκολντ Μπλου είναι φοβερή
Η Διεθνής Ένωση Ζαφειριών μας έστειλε επίσημη ειδοποίηση.
Η Διεθνής Ένωση Ζαφειριών;
Ναι.
Υπάρχει τέτοιο πράγμα;
-Και τι γράφει; -Ένα σωρό βλακείες.
Πάμε επάνω πρώτα.
"Ευχόμαστε άκρα ευημερία στην εταιρεία σας.
Η εταιρεία σας, η Γκολντ Μπλου,
έχει το ίδιο όνομα με μια επιχείρηση ζαφειριών στην Αμερική,
γεγονός που μπορεί να οδηγήσει σε σύγχυση και αγωγές.
Σας έχουμε ήδη ζητήσει πολλές φορές να το αλλάξετε,
αλλά δεν πήρατε τα κατάλληλα μέτρα.
Έτσι, σας στέλνουμε αυτό το τελεσίγραφο.
Ο πρόεδρος της ένωσης,
Χαν Σου-τσολ".
Τι μπουμπουνοκέφαλοι!
Είναι και άσχετοι από πάνω.
Άσχετοι;
Το Μπλου στο δικό τους όνομα σημαίνει μπλε.
Το Μπλου στο δικό μας όνομα σημαίνει μελαγχολικός.
-Ναμ-γκιλ. -Μάλιστα.
Τι θα έκανες αν σ' το έστελνε αυτό ο ηθοποιός Κιμ Ναμ-γκιλ;
Γιατί να μου στείλει κάτι τέτοιο ο Κιμ Ναμ-γκιλ;
Έχετε το ίδιο όνομα.
Αν σου απαγόρευε να κυκλοφορείς μ' αυτήν τη φάτσα
επειδή τον προσβάλλει;
Είστε λιγάκι σκληρή μαζί…
Κι αυτό τόσο γελοίο είναι.
Μπορεί να έχετε το ίδιο όνομα,
αλλά είστε η μέρα με τη νύχτα.
Λοιπόν!
-Ξεκίνα να γράφεις. -Μάλιστα.
Εξοργίστηκα που έλαβα επίσημη ειδοποίηση διαμαρτυρίας
που διαβάλλει τη φήμη της Γκολντ Μπλου,
ενώ δεν έχουμε σχέση με την εταιρεία στις ΗΠΑ.
Δεν σηκώνω διαταγές για το όνομα της εταιρείας που χτίζω 20 χρόνια τώρα,
λόγω μιας απλής συνωνυμίας.
-Αλλάξτε εσείς όνομα. -"…εσείς όνομα".
Είστε η Ένωση Ζαφειριών; Θα κάνω Ένωση Ζαβών.
-"…ζαβών". -Κι ακόμα,
δεν θ' αφήσω να περάσει έτσι.
Γράψε και κάτι τελευταίο.
Χαν Σου-τσολ.
Έχεις ίδιο όνομα με τον σκατοπρώην μου απ' το λύκειο.
Άλλαξέ το.
-Σίγουρα θέλετε να το στείλετε; -Ναι.
-Στείλ' το. -"Άλλαξέ το".
Ναμ-γκιλ, έχουμε τίποτα άλλο;
Ναι, πολλές κυρίες απ' το Γκάνγκναμ δανείστηκαν μετρητά
κι άφησαν ως ενέχυρο μετοχές κι ομόλογα.
-Τι τα ήθελαν; -Βασικά…
Τα ήθελαν για μια εταιρεία επενδύσεων ακινήτων.
Μπρεντ Σονγκ.
Έχει όνομα από κωμωδία,
αλλά φέρεται σαν να βγήκε από φιλμ νουάρ.
Εμπρός.
Γεια σας, καλώ απ' το Οικονομικό Κέντρο HSC.
Παίρνω για να κανονίσουμε το επόμενο ραντεβού.
Πάνω στην ώρα.
Έρχομαι από εκεί.
Τώρα αμέσως.
Όταν αποφασίζετε, ακούστε το ένστικτό σας
κι αφήστε τις οικονομικές αναλύσεις στους ειδικούς.
Αποφασίσατε;
-Διαλέγω το πρώτο. -Εξαιρετικά.
Είμαι
ο άνθρωπός σας.
Αλήθεια, η εταιρεία που αναγράφεται εδώ, η Λόνα Ρέιτς,
είναι η εταιρεία κεφαλαίου που διαχειρίζεστε;
Για την ακρίβεια, τα κεφάλαια διαχειρίζομαι εγώ με τους συνεργάτες μου
και το χρήμα ρέει
απ' όλον τον κόσμο.
Μπρεντ.
Θα ήθελες
να δειπνήσουμε απόψε μαζί;
Να σ' ευχαριστήσω που μου πρότεινες αυτό το πρότζεκτ.
Δεν διατηρώ σχέσεις με πελάτες εκτός γραφείου.
Αλήθεια;
Είμαι άνθρωπος που πάντα εκφράζει την ευγνωμοσύνη του.
Κρίμα.
Σε κάθε κανόνα
υπάρχει κι η εξαίρεση.
Όπως και να το κάνουμε, είμαι άντρας.
Θα σε πάρω.
Την επόμενη φορά ετοίμασε τσάι τζίντζερ.
-Σας αρέσει το τζίντζερ; -Όχι.
Απλώς ταιριάζει με την όλη ατμόσφαιρα.
Μου φέρνει εμετό.
Θα το θυμάμαι.
Σήμερα
δεν θα παίξουμε με αριθμούς;
Τριάντα οκτώ, πενήντα τέσσερα,
εξήντα δύο.
Η ηλικία σου, της μαμάς σου
και του μπαμπά σου.
Λάθος.
Απίστευτο, κυρία Χουάνγκ!
-Κυρία Σονγκ. -Πώς κι από εδώ;
Κάνω μια μικρή έρευνα για τις τελευταίες τάσεις στον χώρο.
Τελευταία ρέει πολύ χρήμα προς τα εδώ.
Ήθελα να μάθω τον λόγο.
Εγώ επένδυσα εδώ τα λεφτά μου
και κέρδισα δύο, ξέρεις τι, μέσα σε τρεις μήνες.
Ο τύπος έχει χάρισμα.
Κυρία Χουάνγκ, μπορείτε να περάσετε.
Εγώ να πηγαίνω.
Στο καλό.
Τριάντα οκτώ, πενήντα τέσσερα, εξήντα δύο.
Μια μικρή βοήθεια;
Τι σκληρός που είσαι!
Αν είναι εύκολο,
δεν έχει πλάκα.
Η τιμή του πετρελαίου
Ανέβηκε πολύ
Ελπίζω να σταθεροποιηθεί η τιμή του πετρελαίου.
Αντί για το πετρέλαιο, δεν βοηθάτε να σταθεροποιηθεί ο σφυγμός μου;
Εξάλλου, δεν ελέγχετε εσείς το πετρέλαιο.
Πώς θα μπορούσα
να ρίξω τον σφυγμό σας;
Αλήθεια, πώς λέγεστε στα κορεατικά;
Αποκλείεται να λέγεστε Σονγκ Φραντζόλας.
Σονγκ Φραντζόλας;
Τι γλυκούλα!
Σονγκ
Σου-χιον λέγομαι.
Σονγκ Σου-χιον…
Σου-χιον, έλα λίγο.
Πιο κοντά.
Κύριε Φραντζόλα…
πες μου.
Απατεώνας δεν είσαι;
Πώς μ' αποκάλεσες;
Ξέρω όλους τους τρόπους να βγάλει κανείς λεφτά στην Κορέα.
Αυτά που προτείνεις στους πελάτες σου…
Χουάνγκ Γκουμ-τζου!
Θέλω να πω,
κυρία Χουάνγκ.
Αρνούμαι να σε δεχτώ ως πελάτισσα.
Πέρασε έξω.
-Άκου. -Φύγε, μην καλέσω την ασφάλεια.
Ήρθα να σου προτείνω συμφωνία,
αλλά τώρα που σε πήρα χαμπάρι,
βλέπω πως αγχώθηκες.
Άκου να δεις.
Αυτό σηκώνει μήνυση για δυσφήμηση.
Άσε.
Θα φύγω.
Σήμερα τελειώνουμε εδώ.
Αν θες να διαχειρίζεσαι τεράστια ποσά,
πρέπει να διατηρείς την ψυχραιμία σου.
Ή μήπως φταίει…
που χτύπησα φλέβα;
Χαιρετώ.
Δώσ' μου τον αριθμό σου.
Θέλω να συνεχίσουμε
να παίζουμε το παιχνίδι των αριθμών.
Έχει πλάκα.
Γράψτε, 010…
ΤΟ ΝΟΥΜΕΡΟ
Κυρία Χουάνγκ,
παρακαλώ, απαντήστε στην πρόσκληση για τη συνάντηση της Χέριτατζ.
Η Χουάνγκ Γκουμ-τζου είμαι.
Φυσικά και θα έρθω.
Αλλά πρώτα
κανόνισε να συναντήσω τον Ρίου Σι-ο της Ντουγκό.
Θα παίξουμε ματζόνγκ.
Νερό…
Το ναρκωτικό δεν αφήνει ίχνη στο σώμα.
Έχει κότσια ο δράστης.
Θα κάνουμε νέα αναφορά όταν ξέρουμε περισσότερα.
Εντάξει.
Θα σας δώσω μια ευκαιρία επειδή ήμουν κι εγώ στη Δίωξη κάποτε.
Αν χρειαστείτε βοήθεια, πείτε μου.
Μάλιστα.
Πάμε.
Αρχηγέ!
Νερό.
Νερό…
ΧΕΡΙΤΑΤΖ
Ευχαριστώ για τη χορηγία της Ντουγκό
στο πρόγραμμα στήριξης πολυτέκνων.
Κράτησα την προεκλογική μου υπόσχεση
και είμαι βέβαιη πως θα επανεκλεγώ χάρη σ' εσένα.
Εγώ ευχαριστώ.
Χάρη στο πρόγραμμα, βελτιώθηκε η φήμη μας
κι αυξήθηκαν και οι πωλήσεις.
Αν έχετε κι άλλα παρόμοια προγράμματα,
μη διστάσετε να μου το πείτε.
Λένε πως όποιος μοιράζεται νοιάζεται.
Αν χρειαστείς συμβουλές για την είσοδό σου στο χρηματιστήριο,
πάρε με ανά πάσα στιγμή.
Παρεμπιπτόντως,
σκέφτομαι να εξαπλωθώ και διεθνώς με την Ντουγκό.
Όπως φαντάζεστε,
θα χρειαστώ τη στήριξή σας, ειδικά όσων κινούν τα νήματα.
Πώς έκανες τέτοια περιουσία σε τόσο μικρή ηλικία;
Έχω μεγάλη περιέργεια.
Είσαι πολύ ικανός.
Αυτή είναι μόνο η αρχή.
Ελπίζω να με στηρίξετε.
Έλα, Χι-σικ.
Την κάτσαμε. Λιποθύμησε ο αρχηγός.
Τι;
Ναι.
Τι έγινε;
Λοιπόν;
Πού θα τον πας;
Στο νοσοκομείο. Ξέρω έναν γιατρό.
Γύρνα πίσω.
Πίσω σου λέω!
Θα σε ξαναπάρω.
Να πάρει.
Λυπάμαι, αλλά φαίνεται πως έχετε εθιστεί.
Ακριβώς.
Γι' αυτό, μη με πας πουθενά.
Αν δεν σας πάω, θα πεθάνετε!
Πιστεύεις πως θα δείξουν κατανόηση,
ενώ το κατάπια μόνος μου;
Ενώ είμαι ο ντετέκτιβ
της υπόθεσης;
Έχεις ιδέα
τι πέρασα για να φτάσω ως εδώ;
Μια φορά έτρεξα δέκα χιλιόμετρα
για να πιάσω έναν ύποπτο.
Είμαι
αστυνομικός της Δίωξης.
Θες να μου βγει το όνομα
πως έγινα πρεζόνι;
Χι-σικ.
Βοήθεια.
Σώσε την καριέρα μου.
Χι-σικ, βοήθησέ με.
Σε παρακαλώ.
Ο αρχηγός έχασε τις αισθήσεις του.
Είναι σπίτι του Χι-σικ. Αυτός το ζήτησε.
Νερό.
Νερό…
-Νερό. -Δεν κάνει να πιείτε νερό.
Νερό.
Νερό!
Νερό…
Μέσα στο συρτάρι του αρχηγού,
βρήκα μια μάσκα που είχαμε πάρει απ' το σπίτι της νεκρής νοσοκόμας.
Είχε ήδη εθιστεί.
Ξεφορτώθηκες τη μάσκα;
Ναι.
Την έψαχνε όλη μέρα.
Αλλά πρόσεξα πως έλειπε ένα κομματάκι.
Ακούγεται σοβαρό. Τι θα κάνουμε;
Πρέπει να τον προστατέψουμε.
Ο αρχηγός μας πεθαίνει.
Μπορεί να σωθεί;
Κύριε Ρίου,
θυμάσαι τη CEO Χουάνγκ;
Τη γνώρισες πρόσφατα.
Ας τα λέμε συχνά εμείς οι αυτοδημιούργητοι.
Τη θυμάμαι.
Λες την αλαζονική νεόπλουτη με το ενεχυροδανειστήριο.
Αυτή, λοιπόν,
μου ζήτησε να κανονίσω να συναντηθείτε για ματζόνγκ.
Θα σου φανεί χρήσιμη.
Να το κανονίσω;
Ας παίξουμε χαρτιά καλύτερα.
Χρειάζονται τρεις για το ματζόνγκ.
Κανόνισε να συναντηθούμε πριβέ.
Εντάξει.
Τελειώσαμε!
Γεια σου, Ναμ-σουν.
-Γεια. -Στο καλό.
-Εμπρός. -Γκαν Ι-σικ.
Έχεις δουλειά;
Συγγνώμη.
Ήθελα να έρθω μετά τη δουλειά,
αλλά δεν θα μπορέσω.
Δεν πειράζει, μπορώ και μόνη μου.
Αυτή η αυτοπεποίθηση…
Ακούγεσαι πεσμένος. Είσαι κουρασμένος;
Όχι.
Με έχεις βοηθήσει πάρα πολύ.
Σ' ευχαριστώ, Ναμ-σουν.
Σιγά το πράγμα.
Να μου αναθέσεις κάτι πιο δύσκολο. Θα τα καταφέρω.
Γκανγκ Ναμ-σουν.
Μην κάνεις σκανταλιές επειδή έχεις δύναμη.
Δεν γίνεται. Γεννήθηκα για σκανταλιές.
Καθόλου δεν ακούει.
Εικάζουμε πως αγόρασαν τα ναρκωτικά
δύο ή τρεις μέρες πριν πεθάνουν.
Ο αρχηγός έχει απλώς παρενέργειες,
επειδή κατανάλωσε πολύ λίγο;
ΑΡΙΘΜΟΣ ΥΠΟΘΕΣΗΣ
Τι κοιτάς;
Σου ζήτησα νερό.
Φέρε μου νερό.
Αρχηγέ.
Σας παρακαλώ, συνέλθετε.
Γκαν Ι-σικ, είσαι καλά;
Έχει παρενέργειες απ' τα ναρκωτικά.
Και σωματικές και ψυχολογικές.
Μην του κάνεις κακό!
Τα ντάμπλινγκ!
Αμάν.
Το ναρκωτικό είναι τεράστιο πρόβλημα.
Ενισχύει τη δύναμη.
Πρέπει να βρούμε γρήγορα τα ναρκωτικά στην αποθήκη.
Το πρόβλημα είναι
πως υπάρχουν ένα σωρό πράγματα εκεί.
Προς το παρόν, φέρε ό,τι λευκά προϊόντα βρεις.
Έγινε.
Στάσου.
Έχεις κανέναν να σε βοηθήσει;
Δεν είχα ιδέα ότι θα της ήμασταν τόσο χρήσιμοι.
Όντως. Είναι η δεύτερη φορά που μας ζητάει βοήθεια.
Παιδιά, ανεβείτε.
Εκεί πάνω;
Είμαστε έτοιμοι.
Φύγαμε.
-Σκίζεις! -Στάσου, Ναμ-σουν.
Πολύ τρέχεις!
-Τρέξε, Ναμ-σουν! -Τι σ' έπιασε;
-Φοβάσαι; -Θέλω να κατέβω!
Τι ωραία αίσθηση!
Κυρία Τζονγκ, έλα λίγο μέσα.
Κάθισε.
Για την Οπουλέντια.
Μάλιστα.
Σύντομα έχω συνάντηση με τον Ρίου Σι-ο.
Προς το παρόν, στόχος μου είναι να τον πλησιάσω.
Εσείς βρείτε την ταυτότητά του και ποιος τον στηρίζει.
Θα μπορούσες να πηγαινοέρχεσαι.
Γιατί προτιμάς να μένεις εδώ;
Τι να κάνω στο σπίτι;
Η μοναξιά είναι αφόρητη.
Ξέχασα.
Η μητέρα σας θα κοιμηθεί αλλού απόψε.
Αλλού;
Δεν μου είπε κάτι.
Τηλεφώνησε νωρίτερα να με ενημερώσει για το πρόγραμμά της
και ζήτησε να δώσω στον Γκουμ-ντονγκ το τονωτικό του.
Μα καλά,
είναι τελείως ξαφνικό.
Η μητέρα σας βγαίνει με κάποιον, απ' ό,τι φαίνεται.
Πηγαίνεις σπίτι σου;
Οι ευθύνες σου βαραίνουν την πλάτη
Παραείμαι τολμηρή;
Θα με κεράσεις ένα ποτό;
Πες μου
Πες πως θες να γίνω δική σου
Εδώ και καιρό
Ποθώ να γίνω δική σου
ΚΑΚΟΜΑΘΗΜΕΝΗ ΚΟΡΗ
Θα το διασκεδάζει.
Ποιος την πιάνει.
ΝΤΟΥΓΚΟ
Να σου πω.
Σήμερα παίρνουμε μόνο λευκά προϊόντα.
Αλήθεια,
γιατί το κάνουμε…
Όχι ερωτήσεις.
Κυρία Νο, τα μάτια σου δεκατέσσερα.
Ίσως έρθει κανένας.
Τέτοια ώρα;
Η Ντουγκό δεν κάνει διανομές αξημέρωτα.
Δεν είναι κανείς.
Αμάν!
Ποια είσαι εσύ;
Την έπιασαν.
Ας κρυφτούμε.
Γεια σας.
Πέρασα απλώς για να πάω τουαλέτα.
Σε ποια ομάδα ανήκεις;
Κύριε, με πεθαίνει η κοιλιά μου.
Πονάει πάρα πολύ.
Πονάω.
Με πεθαίνει.
Τι;
Τι έγινε;
-Τι συνέβη; -Πέταξε στον αέρα.
Ποιο πράγμα;
Είμαι λιγάκι ευαίσθητος.
Αυτό το ξενοδοχείο
έχει τις πιο καθαρές τουαλέτες απ' όλα τα ξενοδοχεία στη Σεούλ.
Κατουριέμαι τρελά απ' το καραόκε.
Κι εσύ δεν θες να πας;
Εννοείς
πως ήρθαμε στο ξενοδοχείο για την τουαλέτα;
Γενικά δεν είμαι δύσκολος άνθρωπος,
αλλά οι δημόσιες τουαλέτες με ζορίζουν.
Κάνε γρήγορα, Τζουνγκ-γκαν.
Άκου 'δώ.
Με κοροϊδεύεις ή με προσβάλλεις;
Ή μήπως είσαι τελείως ντουβάρι;
Τι θες να…
Τζουνγκ-γκαν…
Καίγεσαι να πας; Κι εγώ καίγομαι.
Τζουνγκ-γκαν!
Τζουνγκ-γκαν, όχι. Μη.
Θα…
Κοντεύω.
Ναι.
Πώς λέγεται το διαδικτυακό μυθιστόρημα που γράφεις;
Θέλω Να Φάω τις Κόρες των Ματιών σου.
Τι είδους είναι;
Αισθηματικά μυθιστορήματα γράφω.
Αισθηματικό είναι.
Είναι αυτός τίτλος για αισθηματικό μυθιστόρημα;
Ναι, ρώτα όποιον θες.
Ο πρωταγωνιστής λέγεται Μιονγκ-τε, σαν τον μπακαλιάρο.
Η πρωταγωνίστρια τον φλερτάρει μ' αυτήν την ατάκα.
Γιατί;
Γιατί στον μπακαλιάρο ξεχωρίζουν τα μάτια του.
Ένας καλός συγγραφέας
δεν κάνει προβολές πάνω στους ήρωές του.
Μπακαλιάρος…
Δεν πήγες και πολύ μακριά.
Οι μπακαλιάροι αξιοποιούνται με τόσους τρόπους.
Παγωμένοι, φρέσκοι, παστοί, αποξηραμένοι.
Με κολακεύεις, κυρία Τζονγκ.
Ένας μπακαλιάρος
παραμένει μπακαλιάρος.
Άμα…
Κυρία Τζονγκ…
Με προσέβαλε,
αλλά δεν έχω ενέργεια για καβγάδες.
Ναμ-σουν.
Μαμά σου είμαι, θα σου πάρω ό,τι θες.
Τι είναι αυτό;
Τι δουλειά έχει εδώ το τζίγκε;
Βοήθεια!
Ας με βοηθήσει κάποιος, σας ικετεύω!
Μου κάνετε πλάκα;
Τσετσέγκ, άμα σε…
Βοήθεια!
Να πάρει.
Πόσον καιρό έχετε να πιείτε νερό;
Χθες το πρωί
μου το πήρες κι από τότε δεν έχω ξαναπιεί.
Μια μέρα.
Θυμάστε που πήγατε να με σκοτώσετε;
Έμοιαζες με τέρας.
Ένιωσα
να αντιδρά κάτι μες στο σώμα μου.
Δεν μπορώ να το εξηγήσω.
Δεν θυμάμαι.
Πάντως, ξέρετε,
ήσασταν πολύ δυνατός κι επιθετικός.
Οι μύες μου…
Τους ένιωθα τεράστιους.
Ο καθένας αντιδρά διαφορετικά.
Τι ναρκωτικό είναι αυτό;
Το ναρκωτικό
επιδρά απευθείας στην υπόφυση.
Αν το πάρεις χωρίς αντίδοτο,
υπέγραψες την καταδίκη σου.
Ναι, αλλά έστω και για λίγο εκπληρώνεις τις επιθυμίες σου.
Δεν είναι ο θάνατος
δίκαιο τίμημα;
Αυτός που θέλω να γίνω…
Η δυνατότερη εκδοχή μου.
Η πιο ηρωική εκδοχή μου.
Το ναρκωτικό τα πραγματώνει επηρεάζοντας τις ορμόνες.
Ακριβώς.
Αλλά έπειτα
το όργανο που ελέγχει τις ορμόνες καταστρέφεται οριστικά.
Για να επιβιώσεις, χρειάζεσαι
αίμα από θαλάσσια λαγουδάκια.
Σήμερα σας έδωσα τη μέγιστη δυνατή ποσότητα.
Να εισαγάγουμε περισσότερα.
Δεν υπάρχει άλλη εναλλακτική;
Όχι.
Το αίμα τους είναι το μόνο αντίδοτο.
Η αστυνομία ξέρει το πρόσωπό σου.
Δεν θα μπορείς να κυκλοφορείς άλλο μ' αυτήν τη φάτσα.
Μόνο στο ναρκωτικό θα αντιδρά.
Δεν κάνει τίποτα στη φάτσα.
Εδώ Ρίου Σι-ο.
Το μόνο που ξέρουμε σίγουρα είναι
πως το ναρκωτικό αντιδρά στο νερό.
Κρατηθείτε για 24 ώρες.
Μην πιείτε ούτε σταγόνα.
Κάντε κουράγιο.
Πήγαινε στη δουλειά.
Θα το παλέψω μόνος μου.
Θα είστε εντάξει μόνος;
Έτσι κι αλλιώς, δεν μπορείς να κάνεις κάτι
για να με βοηθήσεις.
Τότε,
θα ξεφορτωθώ το νερό απ' το σπίτι και θα κλείσω τη βάνα.
Εντάξει.
Πρέπει ν' αντέξετε.
Μας περιμένει πολλή δουλειά.
Να δεις που η Ναμ-σουν θα έχει φετίχ με το λευκό.
Μόνο λευκά έκλεψε.
Η καημενούλα.
Τι να σου κάνει η πλούσια μάνα,
αν καταλήγεις κλέφτρα;
Κάποιος λόγος θα υπάρχει.
Την εμπιστεύομαι.
Και κλέφτρα να είναι, θα τη συγχωρήσω.
Αλήθεια,
πώς θα ξοδέψεις τα λεφτά της Μεγαλόχαρης Μαρίας;
Θα τα επενδύσω σε κρυπτονομίσματα.
Μα έτσι κατέληξες στον δρόμο.
Ένας άντρας δεν πρέπει να το βάζει κάτω.
Αλήθεια,
η "Μεγαλόχαρη Μαρία" είναι η μητέρα της Ναμ-σουν;
Αν ξαναγεννιόταν η Παρθένος Μαρία, θα ήταν ίδια η κυρία Χουάνγκ.
Μεγαλόχαρη Μαρία.
Να το κάνουμε Μέμα για συντομία;
Μέμα;
Ήρθε η ώρα να σταματήσουμε να της είμαστε βάρος
και να φύγουμε απ' το ξενοδοχείο.
Ακριβώς. Μην είμαστε και ξεδιάντροποι.
Ας βρούμε δικό μας σπίτι.
Ναι, με το καλό.
Αν ενώσουμε τα λεφτά μας, θα βρούμε σπίτι στο Γκανγκμπούκ.
Αν τα ενώσουμε;
Ας συγκατοικήσουμε.
Κυρία Νο,
δεν είμαστε πια άστεγοι.
Πρέπει να προσέχουμε πώς ζούμε.
Εμπρός. Ναι, κύριε βοηθέ σκηνοθέτη.
Φυσικά.
Εδώ και καιρό
Ποθώ να γίνω δική σου
Μαμά, βγαίνεις με κάποιον;
Έτσι νομίζω.
Προσωπικά είμαι υπέρ.
Αλλά πρώτα βγάλε διαζύγιο απ' τον μπαμπά.
Ξεκάθαρα πράγματα. Μέχρι τότε ξέχνα το.
-Τι ακριβώς κάνεις; -Δες την.
Εγώ τον παράτησα;
Μόνος του σηκώθηκε κι έφυγε.
Μου λες να ξεχάσω
τον τελευταίο μου έρωτα πιθανότατα εξαιτίας του ανεύθυνου;
Δεν λέω αυτό.
Τι μελοδραματισμοί σ' έπιασαν σήμερα;
Τόσο πολύ καίγεσαι για σχέση στην ηλικία σου, που τα ξέχασες όλα;
Χαίρομαι που ρώτησες.
Σκοπεύω να πέσω με τα μούτρα
και να ζήσω έναν παθιασμένο, έντονο έρωτα χωρίς να κρύβομαι.
Έχω κόψει τις τηλεοπτικές σειρές.
Ξέρεις γιατί;
Όλες μιλάνε για νεανικούς έρωτες.
Για τους γέρους έχει μόνο εκπομπές τραγουδιού.
Γιατί;
Η καρδιά χτυπά και στα γεράματα.
Τα βυζιά μπορεί να κρεμάνε, αλλά η καρδιά χτυπάει ακόμα.
Εσύ δεν ήσουν έτσι.
Σε μεγάλωσα ως μια τολμηρή γυναίκα,
αλλά έγινες επιχειρηματίας κι απέκτησες πλαστική καρδιά.
Καημένη μου.
Καημενούλα.
Σε λυπάμαι.
Σήμερα δουλεύω το απόγευμα.
Τι χαρά!
ΓΚΑΝ Ι-ΣΙΚ
Ευχαριστώ για χθες.
Είσαι φοβερή.
Μην παρακάνεις σκανταλιές.
Είσαι γλύκας, Γκαν Ι-σικ.
Ποιος κάνει σκανταλιές τώρα;
Ναμ-σουν, τρώμε πρωινό!
Εντάξει, Ναμ-ιν.
Ας φάμε.
Μαμά, σήμερα θα δειπνήσω με τον μπαμπά.
Μπορώ να τον συναντήσω, έτσι;
Ναι.
Υπάρχει κάτι που πρέπει να ξέρετε.
Η Ναμ-σουν
έχει αναλάβει κάτι εξαιρετικά σημαντικό.
Σαν τι πράγμα;
Η Ναμ-σουν πρέπει
να χρησιμοποιήσει τη δύναμή της για κάποιον άξιο σκοπό.
Δεν συμφωνείτε;
Τέλεια ιδέα.
-Γι' αυτό ακριβώς… -Θέλω να μετακομίσω.
Προτιμώ να ζήσω με τον μπαμπά.
Ο μπαμπάς με χρειάζεται.
Εσύ χρειάζεσαι μόνο τη Ναμ-σουν.
Δεν γίνεται, Ναμ-ιν.
Δεν μπορείς ν' αποφασίσεις μόνος κάτι τέτοιο.
Κάποια κατάρα θα έχει το σπίτι και δεν μπορούμε να ζούμε όλοι μαζί.
Μόλις τώρα γύρισε η Ναμ-σουν.
Μαμά, εγώ αγαπάω πιο πολύ τον μπαμπά.
Όπως κι εσύ αγαπάς πιο πολύ τη Ναμ-σουν!
Στάσου…
Με ζητήσατε, κυρία;
Θέλω να διοργανώσω πάρτι στην αίθουσα δεξιώσεων του Γκούμτζου.
Θα χρειαστώ τη βοήθειά σου με κάτι.
Ναι, πείτε μου.
Γκαν Ι-σικ.
Τι κάνεις εδώ; Είπες πως δεν θα έρθεις.
Ανησυχούσα.
Ήξερα πως θα κάνεις σκανταλιές.
Είδες πόσες κάμερες έχει; Δεν κάνει να κλέβεις έτσι.
Μου έλειψες.
Τι; Χθες με είδες.
Ναι, αλλά θέλω να σε βλέπω συνέχεια.
Ναι.
Κατάλαβα.
Ναι.
Όχι.
Εντάξει.
Ναι, τα λέμε σε λίγο.
Κύριος.
Πήρες την ασφαλιστική;
Δες εκεί τον ανάγωγο.
Σου μιλάω!
Τι να παραγγείλω;
Θα έτρωγα λίγο μπάρμπεκιου.
Καλώς ορίσατε.
Παρήγγειλες;
Έχει καρφωθεί πάνω μου.
Είσαι σαν ακατέργαστο διαμάντι.
Αν χάσεις βάρος, θα είσαι κούκλος.
Γκανγκ Ναμ-σουν!
ΝΑΜ-ΣΟΥΝ, ΕΝΑ ΔΥΝΑΤΟ ΚΟΡΙΤΣΙ
Τι θέλετε από μένα;
Θέλω να επενδύσω στην Ντουγκό.
Το πραγματικό μυστικό θέλω να μάθω.
Τι σχέση έχεις με τη Ναμ-σουν;
Χρειαζόμαστε ο ένας τον άλλον.
Πρέπει να κάνεις κόρη.
Αυτή είναι η μοίρα σου, αν μπεις στο σόι.
Να συνεχίσεις το γενεαλογικό τους δέντρο.
Αν βρούμε τους πελάτες,
θα έχουμε αδιάσειστα στοιχεία.
Θα συλληφθεί.
Θα έρθω κοντά με τον CEO και θα ψαρέψω πληροφορίες.
Δεν είναι καθόλου εύκολο.
Γεια, είμαι η Τσετσέγκ.
Δούλεψε για μένα.
Θ' αλλάξω τη ζωή σου.
Υποτιτλισμός: Λιάνα Μεσάικου